b'\n_START_ARTICLE_\nEinar Arn\xc3\xb3rsson\n_START_PARAGRAPH_\nEinar Arn\xc3\xb3rsson (f\xc3\xb8dt 24. februar 1880 i Grimsnes, d\xc3\xb8d 29. marts 1955 i Reykjav\xc3\xadk) var en islandsk politiker, dommer og juraprofessor. Han var minister for Island fra 4. maj 1915 til 4. januar 1917.\n_START_SECTION_\nJuridisk karriere\n_START_PARAGRAPH_\nEinar Arn\xc3\xb3rsson blev student fra latinskolen i Reykjav\xc3\xadk i 1901 og tog juridisk embedseksamen fra K\xc3\xb8benhavns Universitet i 1906, underviste 1908-11 p\xc3\xa5 retsskolen i Reykjav\xc3\xadk, og var professor i proces- og strafferet ved H\xc3\xa1sk\xc3\xb3li \xc3\x8dslands 1911-22 (med orlov i de tyve m\xc3\xa5neder han var minister). Han var universitets rektor 1918-19 og 1929-30. I 1932-42 og 1944-45. Arn\xc3\xb3rsson sad som dommer i Islands H\xc3\xb8jesteret 1932-42 og 1944-45. I 1936 udn\xc3\xa6vntes han til \xc3\xa6resdoktor i jura af universitet for sit omfattende juridiske forfatterskab.\n_START_SECTION_\nPolitisk karriere\n_START_PARAGRAPH_\nHan var valgt til Altinget 1914-19 for den moderate langsum fraktion i det gamle Selvst\xc3\xa6ndighedsparti, da denne led nederlag til den radikale tversum fraktion ved valget i oktober 1916, blev han politisk isoleret og forlod politik i 1919, hvorefter han redigerede de konservative aviser Isafold og Morgunbla\xc3\xb0i\xc3\xb0 1919-20. I 1931-32 kom han igen i Altinget, denne gang for det nye Selvst\xc3\xa6ndighedsparti. Han var undervisningsminister i Bj\xc3\xb6rn \xc3\x9e\xc3\xb3r\xc3\xb0arsons tv\xc3\xa6rpolitiske krigsregering fra 1942-44.\n_START_SECTION_\nFamilie\n_START_PARAGRAPH_\nHans datter Ingibj\xc3\xb6rg Einarsd\xc3\xb3ttir (f\xc3\xb8dt 1908) var 1930-44 gift med den senere nobelprismodtager Halld\xc3\xb3r Laxness.'